Diari Oficial de la Generalitat Valenciana


Sumari del DOGV 2555, del 20-07-1995 (1995/835528)

ORDRE de 11 de maig de 1995, de la Conselleria d'Educació i Ciència per la qual es revoca l'autorització per a impartir ensenyaments d'Educació Infantil, Primària/General Bàsica i Batxillerat Unificat Polivalent, a Profesores Reunidos de Enseñanza, SL, titular del centre Juan XXIII, d'Alacant.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/05/11/(3)/dof/vci/html**

### Dades del document

Número de DOGV
:   2555

Data del DOGV
:   20-07-1995

Secció del DOGV
:   DISPOSICIONS GENERALS

Número del document
:   1995/835528


Data del document
:   11-05-1995

Organisme emissor
:   Conselleria de Educació i Ciència

Tipus de document
:   Ordre

ORDRE de 11 de maig de 1995, de la Conselleria d'Educació i Ciència per la qual es revoca l'autorització per a impartir ensenyaments d'Educació Infantil, Primària/General Bàsica i Batxillerat Unificat Polivalent, a Profesores Reunidos de EnseÑanza, SL, titular del centre Juan XXIII, d'Alacant.   
L'expedient ha sigut iniciat d'ofici per la Direcció General de Centres Docents per a la revocació de l'autorització al titular del centre docent privat Juan XXIII, d'Alacant, amb número de codi 85630237, la mercantil Profesores Reunidos de EnseÑanza, SL, donat que a perdut la possibilitat d'ús de les instal·lacions que varen donar lloc a la seua autorització administrativa.  
Vist que mitjançant una interlocutòria del Jutjat Social número 2, d'Alacant, de 14 de juliol de 1994, es va adjudicar l'immoble afectat a l'autorització d'ensenyaments a una altra societat mercantil, la qual va subscriure contracte d'arrendament a l'entitat Colegio Juan XXIII, S.L.  
Vist que aquesta tercera societat té acreditada la possibilitat d'ús dels locals docents i que entre els dies 21 de novembre i 6 de desembre ha subscrit contractes de treball amb els professors del centre Juan XXIII.  
Atés que, per tant, totes les activitats docents del centre Juan XXIII han continuat exercitant-se sense interrupció com a efecte de l'activitat empresarial d'una mercantil que no és la titular.  
Atés que Profesores Reunidos de EnseÑanza, SL, titular nominal del centre, no té possibilitat d'exercir aquesta titularitat ni de fer ús de l'autorització, la base material de la qual la constituïen les instal·lacions immobiliàries.  
Atés que, per tant, no es tracta que el centre haja deixat de complir algun dels requisits mínims establits en la legislació aplicable, sinó que com a organització composta per instal·lacions materials i de professorat, per a l'execució d'un servei docent, ha desaparegut de l'abast jurídic del titular per raons sobrevingudes.  
Atés que la present revocació de l'autorització el que fa és traslladar al règim jurídic de l'administració educativa una situació real produïda en el terreny del dret comú.  
Atés que la revocació de l'autorització ha de produir efectes des del moment que l'entitat Profesores Reunidos de EnseÑanza, SL, ja no disposa de les instal·lacions docents ni tampoc de la totalitat del professorat, perquè no pot respondre de qualsevol actuació que es porte a terme en l'àmbit del centre docent, davant l'administració educativa.  
Vistos els informes que hi ha en l'expedient.  
Atesa la Llei Orgànica 8/1985, de 3 de juliol, reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu, i el Reial Decret 332/1992, de 3 d'abril (BOE 09.04.92) sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei de Govern valencià,  
ORDENE  
Primer  
Revocar a Profesores Reunidos de EnseÑanza, SL, l'autorització per al funcionament del següent centre del que és titular:  
Centre: Juan XXIII  
Domicili: Carrer de Víctor de la Serna, 37-39  
Localitat: Alacant  
Codi: 35899316  
Ensenyaments autoritzats: Educació Infantil (2n. cicle) amb 75 llocs, EGB/Primària amb 16 unitats i 400 llocs d'Educació Primària, Batxillerat Unificat Polivalent amb 5 unitats i 200 llocs escolars, i autorització per a fer ensenyaments del Curs d'Orientació Universitària.  
Els efectes de l'extinció de l'autorització, la titular de la qual és Profesores Reunidos de EnseÑanza, SL, han d'entendre's referits al dia 31 de desembre de 1994.  
Segon  
Declarar extingit el concert educatiu subscrit amb Profesores Reunidos de EnseÑana, SL, i conseqüentment la pèrdua de l'autorització, amb efectes des de la mateixa data.  
DISPOSICIó ADDICIONAL  
Aquesta revocació donarà lloc a la corresponent inscripció el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, pot interposar-s'hi un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho al conseller d'Educació i Ciència, tal com exigeix l'article 110.3 de la Llei 30/1992.  
València, 11 de maig de 1995  
El conseller d'Educació i Ciència  
JOAN ROMERO I GONZáLEZ


Còpia Permalink ELI